ట్రిస్టాన్ స్టబ్స్

ట్రిస్టన్ స్టబ్స్ (జననం 2000 ఆగస్టు 14) దక్షిణాఫ్రికా క్రికెట్ ఆటగాడు. అతను 2022 జూన్లో దక్షిణాఫ్రికా క్రికెట్ జట్టు తరఫున అంతర్జాతీయ క్రికెట్‌ రంగప్రవేశం చేసాడు

దేశీయ, ఫ్రాంచైజీ కెరీర్ 
స్టబ్స్ 2019–20 CSA 3-రోజుల ప్రొవిన్షియల్ కప్‌లో తూర్పు ప్రావిన్స్ తరపున 2020 జనవరి 16న ఫస్ట్-క్లాస్ ఆత మొదలుపెట్టాడు. అతను 2019–20 CSA ప్రావిన్షియల్ వన్-డే ఛాలెంజ్‌లో తూర్పు ప్రావిన్స్ కోసం 2020 ఫిబ్రవరి 16న తన లిస్ట్ A రంగప్రవేశం చేశాడు.  2020–21 CSA T20 ఛాలెంజ్‌లో వారియర్స్ కోసం 2021 ఫిబ్రవరి 21న తన తొలి ట్వంటీ20 ఆడాడు.  2021 ఏప్రిల్లో అతను, దక్షిణాఫ్రికాలో 2021–22 క్రికెట్ సీజన్‌కు ముందు తూర్పు ప్రావిన్స్ జట్టులో ఎంపికయ్యాడు. 

స్టబ్స్‌కు డచ్ పాస్‌పోర్ట్‌ కూడా ఉంది. 2021లో డచ్ టాప్‌క్లాస్సేలో క్లబ్ క్రికెట్ ఆడేందుకు ఎక్సెల్సియర్ '20తో ఒప్పందం కుదుర్చుకున్నాడు. 

2022 మేలో, ముంబై ఇండియన్స్ 2022 ఇండియన్ ప్రీమియర్ లీగ్ (IPL) కోసం తమ జట్టులో స్టబ్స్‌ను చేర్చుకుంది. గాయం కారణంగా అవుట్ అయిన టైమల్ మిల్స్ స్థానంలో అతను చేరాడు. అదే నెలలో, స్టబ్స్ భారతదేశంతో జరిగిన సిరీస్ కోసం దక్షిణాఫ్రికా ట్వంటీ20 ఇంటర్నేషనల్ (T20I) జట్టులో ఎంపికయ్యాడు,  అది అతని తొలి అంతర్జాతీయ పిలుపు.  తన తొట్టతొలి T20I ని 2022 జూన్ 9న, దక్షిణాఫ్రికా తరపున భారత జట్టుతో ఆడాడు. 

2022 జూలైలో, అతను లంక ప్రీమియర్ లీగ్ మూడవ ఎడిషన్ కోసం జాఫ్నా కింగ్స్ కు సంతకం చేసాడు.

అంతర్జాతీయ కెరీర్ 
2023 మార్చిలో, వెస్టిండీస్‌తో జరిగిన సిరీస్ కోసం దక్షిణాఫ్రికా వన్డే ఇంటర్నేషనల్ (ODI) జట్టులో స్టబ్స్‌ని తీసుకున్నారు.  అతను 2023 మార్చి 18న సిరీస్‌లోని రెండవ వన్‌డేలో తన తొలి వన్‌డే ఆడాడు.

మూలాలు 

జీవిస్తున్న ప్రజలు
2000 జననాలు
దక్షిణాఫ్రికా క్రికెట్ క్రీడాకారులు